Μωυσής Ελισάφ: Η υγεία πρέπει να παραμείνει ένα δημόσιο αγαθό | in.gr\nTAGS: ιωάννιναΜΩΥΣΗΣ ΕΛΙΣΑΦ\nΜωυσής Ελισάφ: Η υγεία πρέπει να παραμείνει ένα δημόσιο αγαθό\nΟ δήμαρχος Ιωαννίνων μίλησε στο in.gr\n22 Ιουνίου 2020, 16:24\nΤα Γιάννενα εδώ και μερικούς μήνες τα διοικεί ο Μωυσής Ελισάφ. Πανεπιστημιακός και καθηγητής παθολογίας στην ιατρική σχολή του νομού. Η επαγγελματική του ιδιότητα φαίνεται να έπαιξε ρόλο στην απόφαση του να ασχοληθεί ενεργά με τα κοινά. Όταν έχεις ορκιστεί να βοηθάς τους ανθρώπους να γίνουν καλά, δεν μπορεί να μην ενδιαφέρεσαι να βελτιώσεις και την ζωή τους συνολικά.\nΚάποιοι λένε άλλωστε πως όλα συνδέονται μεταξύ τους. Στη βάρδια του συνέβη η πανδημία και καλείτε εκτός της ιατρικής του εμπειρογνωμοσύνης να χαράξει και μια συνολική στρατηγική για τον δήμο ώστε οι επιπτώσεις να είναι όσο πιο ανώδυνες γίνεται. Παραδέχεται πως η επίλυση των προβλημάτων της καθημερινότητας δεν εξαρτώνται μόνο από τα χρήματα.\nΤο μεγάλο πρόβλημα είναι η γραφειοκρατία όπως υποστηρίζει: «Τα προβλήματα είναι πολλά και σχετίζονται κυρίως με την καθημερινότητα των συμπολιτών μας. Η επίλυσή τους δεν είναι συνυφασμένη με τα χρήματα. Εξαρτάται από ένα πολυδαίδαλο σύστημα γραφειοκρατίας το οποίο κρατά σε ομηρία το σύνολο των Δήμων της χώρας. Από την ώρα που θα αποφασίσεις μία παρέμβαση μέχρι την στιγμή της δημοπράτησης και πολύ περισσότερο της εκτέλεσης, απαιτείται πολύς χρόνος. Ο πολίτης όμως αφενός δεν το γνωρίζει και αφετέρου έχει απαιτήσεις. Και δικαίως έχει απαιτήσεις.»\nΤο αποτύπωμα της πανδημίας για τον δήμο Ιωαννίνων σε σχέση με την τοπική επιχειρηματικότητα τι μορφή θα έχει δήμαρχε;\nΖήσαμε όλοι μας μία πρωτόγνωρη κατάσταση. Βασικό ζητούμενο ήταν και παραμένει η προστασία της ανθρώπινης ζωής. Σ’ αυτό τα πήγαμε πολύ καλά ως περιοχή. Είχαμε πολύ λίγα κρούσματα και κανέναν θάνατο. Αφενός τα μέτρα όλο το διάστημα των περιορισμών τηρήθηκαν, αφετέρου τα νοσηλευτικά ιδρύματα της περιοχής μας με πρώτο το Πανεπιστημιακό Νοσοκομείο, που αποτελεί και νοσοκομείο αναφοράς, ανταποκρίθηκαν στο ύψιστο καθήκον τους. Η πανδημία ωστόσο επηρέασε το σύνολο της κοινωνίας και της οικονομικής ζωής του τόπου. Το μέγεθος του αποτυπώματος θα το δούμε σταδιακά. Σήμερα βρισκόμαστε στην επόμενη μέρα, την μέρα δηλαδή που επιχειρείται η επανεκκίνηση της οικονομίας, του τουρισμού, της εστίασης. Η κατάσταση δεν είναι εύκολη. Ούτε μπορούμε να επιστρέψουμε από τη μια στιγμή στην άλλη εκεί που βρισκόμασταν στις αρχές Μαρτίου. Θα απαιτηθεί χρόνος αλλά και συνέχιση της στήριξης του επιχειρηματικού κλάδου, του τουρισμού και των μικρομεσαίων επιχειρήσεων από το κεντρικό κράτος.\nΠολλαπλασιάστηκαν οι συμπολίτες σας που στρέφονται λόγω ανάγκης στις κοινωνικές δομές του δήμου κ. Ελισάφ.\nΟι κοινωνικές μας υπηρεσίες βρέθηκαν όλο το διάστημα των απαγορευτικών μέτρων στην πρώτη γραμμή. Διένειμαν κατ’ οικον τρόφιμα και φάρμακα σε συμπολίτες μας που είχαν ανάγκη, διένειμαν υγειονομικό υλικό σε οικογένειες Ρομά και σε άλλες ευάλωτες ομάδες του πληθυσμού, ανέπτυξαν σε συνεργασία με την Ελληνική Αστυνομία ενημερωτικές δράσεις στο Κέντρο Φιλοξενίας και Προσφύγων του Κατσικά. Όσα αιτήματα δεχθήκαμε στο Δήμο για βοήθεια ικανοποιήθηκαν στο σύνολό τους. Δεν φαίνεται πάντως ότι υπήρξε μεγάλος αριθμός πέραν του συνηθισμένου.\nΟι δομές υγείας καλύπτουν τις ανάγκες ειδικά τους θερινούς μήνες που πολλαπλασιάζεται ο κόσμος-τουλάχιστον υπό κανονικές συνθήκες; Συμφωνείτε με μια ολοκληρωμένη αποκέντρωση των υπηρεσιών υγείας; Να δημιουργηθούν δηλαδή ολοκληρωμένες μονάδες πρωτοβάθμιας υγείας των δήμων με ταυτόχρονη συμβασιοποίηση τους με το ασφαλιστικό σύστημα;\nΈχουμε την τύχη να ζούμε σε μία πόλη με δύο μεγάλα νοσοκομεία, άρτια στελεχωμένα. Λειτουργεί το Κέντρο Υγείας, επίσης μία πολύ σημαντική δομή, καθώς και οι ΤΟΜΥ που δημιουργούν ένα σχετικά ολοκληρωμένο πλέγμα διασφάλισης της δημόσιας υγείας. Το δημόσιο σύστημα υγείας, στην δική μας περιοχή έχει ανεπτυγμένο ένα σχετικά ολοκληρωμένο σύστημα πρωτοβάθμιας υγείας και δεν νομίζω ότι ένα δεύτερο υπό την εποπτεία του δήμου θα είχε πολλά να συνεισφέρει. Έχοντας μία πολυετή εμπειρία στο χώρο του νοσοκομείου εκτιμώ ότι η υγεία πρέπει να παραμείνει ένα δημόσιο αγαθό και όλες οι δομές υγείας πρέπει να παραμείνουν υπό την εποπτεία του κράτους.\nΠοια είναι η άποψη σας για το άρθρο 93 του πολυνομοσχεδίου για το περιβάλλον; Συνολικά κ. Ελισάφ τι κάνετε τα απορρίμματα που παράγει ο δήμος;\nΟ νέος περιβαλλοντικός νόμος έρχεται για να επιλύσει χρονίζοντα προβλήματα. Αυτό είναι ένα σκέλος που δεν πρέπει να το παραβλέπουμε. Φέρνει όμως και νέα δεδομένα, ειδικά με τους Φορείς Διαχείρισης Προστατευόμενων Περιοχών, που έχουν προκαλέσει πολλές αντιδράσεις. Δημιουργεί ένα διαφορετικό μοντέλο διαχείρισης, περισσότερο αθηνοκεντρικό. Το ζητούμενο βέβαια είναι η προστασία των περιοχών στην πράξη και η ανάδειξή τους με όλα τα σύγχρονα εργαλεία που έχουμε στην διάθεσή μας. Εκτιμώ ότι προστασία χωρίς την συμμετοχή των τοπικών κοινωνιών δεν μπορεί να υπάρξει.\nΣχετικά με τα απορρίμματα στην περιοχή μας. Έχουμε καταφέρει να λύσουμε το μεγάλο πρόβλημα της διαχείρισης με την λειτουργία του εργοστασίου και των ΧΥΤΥ. Αντιμετωπίζουμε πρόβλημα στην αποκομιδή το οποίο σχετίζεται με την μεγάλη έκταση του δήμου και τις περιορισμένες δυνατότητες των υπηρεσιών μας. Μέχρι πριν έναν χρόνο ο δήμος κάλυπτε τις ανάγκες χρησιμοποιώντας και ιδιώτη. Τον Σεπτέμβριο, με την ανάληψη των καθηκόντων μας, η απόφαση ώστε μέρος της αποκομιδής να δοθεί και πάλι σε ιδιώτη, όπως συμβαίνει από το 2011, δεν εγκρίθηκε από το Δημοτικό Συμβούλιο με αποτέλεσμα το πρόβλημα να γίνει εντονότερο. Βρισκόμαστε σε ένα σημείο, όπου με βάση τις δυνατότητες που δίνει η ΠΝΠ για τον κορωνοιό αποφασίσαμε να αναθέσουμε μέρος της αποκομιδής σε ιδιώτες. Θα γίνει ανοιχτός διαγωνισμός και για ένα διάστημα τεσσάρων μηνών θα αντιμετωπίσουμε το πρόβλημα.\nΠοια είναι τα βασικότερα προβλήματα ως δήμος που αντιμετωπίζετε και οι πόροι που έχετε στη διάθεση σας επαρκούν για να τα λύσετε;\nΤα προβλήματα είναι πολλά και σχετίζονται κυρίως με την καθημερινότητα των συμπολιτών μας. Η επίλυσή τους δεν είναι συνυφασμένη με τα χρήματα. Εξαρτάται από ένα πολυδαίδαλο σύστημα γραφειοκρατίας το οποίο κρατά σε ομηρία το σύνολο των Δήμων της χώρας. Από την ώρα που θα αποφασίσεις μία παρέμβαση μέχρι την στιγμή της δημοπράτησης και πολύ περισσότερο της εκτέλεσης, απαιτείται πολύς χρόνος. Ο πολίτης όμως αφενός δεν το γνωρίζει και αφετέρου έχει απαιτήσεις. Και δικαίως έχει απαιτήσεις. Εκτιμώ ότι επιβάλλεται να απλουστευθούν οι διαδικασίες, να μειωθεί η γραφειοκρατία, να γίνουν οι δήμοι πιο αποτελεσματικοί. Δυστυχώς με τους ρυθμούς που ακολουθούνται σήμερα για τα μικρά έργα αλλά και για τα μεγάλα, τα έργα του ΕΣΠΑ δηλαδή, υπάρχει κίνδυνος να χαθούν χρήματα.\nΟι πολίτες και οι επισκέπτες μπορούν να αισθάνονται ασφαλείς; Υπάρχουν φαινόμενα παραβατικότητας;\nΟι πολίτες μας αισθάνονται ασφαλείς. Τα Γιάννενα είναι μία πόλη με πολύ χαμηλούς δείκτες μικροεγκληματικότητας. Το ίδιο ασφαλείς μπορούν να αισθάνονται και οι επισκέπτες μας.\nΒρισκόμαστε σε ένα κομβικό σημείο. Ο Δήμος μας έχασε πολύ χρόνο για να ωριμάσει και να εντάξει έργα στο ΕΣΠΑ και να αξιοποιήσει δεσμευμένους πόρους που έχει μέσω του Σχεδίου Βιώσιμης Αστικής Ανάπτυξης άνω των 30 εκατομμυρίων. Προσπαθούμε λοιπόν τώρα να κερδίσουμε τον χαμένο χρόνο. Ήδη εντάξαμε ένα ευρύ δίκτυο αναπλάσεων στο Κάστρο της πόλης μας ώστε σε συνδυασμό με άλλα έργα να μετατραπεί σε Πάρκο Πολιτισμού. Έχουμε υποβάλλει προς ένταξη τον μεγάλο δακτύλιο της πόλης, έναν οδικό άξονα που θα λύσει κυκλοφοριακά προβλήματα και δώσαμε σε δημόσια διαβούλευση την πρόταση της Τεχνικής Υπηρεσίας για την ανάπλαση στο Πάρκο Πυρσινέλλα, που αποτελεί τον πνεύμονα των Ιωαννίνων. Παράλληλα η Δημοτική Επιχείρηση Ύδρευσης Αποχέτευσης ξεμπλόκαρε το έργο επέκτασης του βιολογικού καθαρισμού, ένα έργο μείζονος σημασίας για την πόλη κι έτσι σύντομα θα ξεκινήσει η κατασκευή του. Αυτές είναι μερικές από τις μεγάλες παρεμβάσεις ενώ ελπίζουμε πολύ σύντομα να έχουμε καλά νέα για την ανάπλαση των παλιών στρατιωτικών φυλακών και για τις αναπλάσεις στην παραλίμνια ζώνη.\nΔιοικείτε μια περιοχή με έντονο τουριστικό και πολιτισμικό ενδιαφέρον. Ως δημοτική αρχή σχεδιάζετε δράσεις περαιτέρω ενδυνάμωσης;\nΉδη είχαμε ξεκινήσει να υλοποιούμε ένα πλάνο δράσεων προγραμματισμένης εξωστρέφειας, το οποίο ανακόπηκε λόγω της πανδημίας. Αυτό το διάστημα έχουμε επανασχεδιάσει την τουριστική μας στρατηγική στοχεύοντας περισσότερο στον εσωτερικό τουρισμό και τον οδικό, από τις όμορες χώρες. Η κατάσταση είναι πολύ ρευστή και δεν μπορούμε να κάνουμε ένα μακροχρόνιο πλάνο καθώς δεν μπορούμε να γνωρίζουμε τις εξελίξεις. Έτσι λοιπόν αναπροσαρμόζουμε την πολιτική μας και πλέον την σχεδιάζουμε βήμα- βήμα.\nΑποκέντρωση αρμοδιοτήτων και πόρων μπορεί να σημάνει πραγματική ανάπτυξη; Η οικονομική αυτοτέλεια των ΟΤΑ μπορεί να συντελεστεί;\nΚαταρχάς πρέπει να πω ότι λιγότερη γραφειοκρατία μπορεί να οδηγήσει σε πραγματική ανάπτυξη. Λιγότερη γραφειοκρατία και αποτελεσματικότερος δημόσιος τομέας, συμπεριλαμβανομένων και των υπηρεσιών του Δήμου. Αν αυτό δεν συμβεί έχει μικρή σημασία αν οι αρμοδιότητες και οι πόροι ανήκουν στο κράτος ή στο Δήμο.\nΟικονομική αυτοτέλεια των ΟΤΑ… Είναι μία συζήτηση που κρατάει πολλά χρόνια. Όλοι την θέλουν, όμως κανένας δεν αποφασίζει ότι πρέπει να γίνει πράξη. Ούτε είναι εύκολο να γίνει πράξη στις σημερινές συνθήκες. Σήμερα το κράτος, οι Δήμοι και κυρίως οι πολίτες προσπαθούν ακόμη να συνέλθουν από μία σκληρή οικονομική λιτότητα δεκαετίας. Είμαστε αντιμέτωποι με την πανδημία… Αυτό που χρειάζεται είναι περισσότερη συνεργασία. Με την συνεργασία θα μπορέσουμε να βγούμε ασφαλείς στο ξέφωτο ώστε τότε να συζητήσουμε την οικονομική αυτοτέλεια και κάτω από ποιες συνθήκες μπορεί να γίνει.\nΓκολντάμερ: «Μόνο η πρόληψη θα σώσει την Ελλάδα από τις πυρκαγιές»\nΟ κορυφαίος γερμανός επιστήμονας, επικεφαλής του Παγκόσμιου Κέντρου Παρακολούθησης Πυρκαγιών, εξηγεί στα «ΝΕΑ Σαββατοκύριακο» γιατί είναι απαραίτητη η ενεργή συμμετοχή των τοπικών κοινωνιών\nΤζέρεμι Κόρμπιν: «Τα Γλυπτά πρέπει να επιστραφούν στην Ελλάδα»\nΟ τέως ηγέτης του βρετανικού Εργατικού Κόμματος επιτίθεται στον «ελληνολάτρη» βρετανό πρωθυπουργό Μπόρις Τζόνσον για τη στάση του και καλεί τον διάδοχό του Κιρ Στάρμερ να στηρίξει την επιστροφή των αριστουργημάτων του Φειδία στον γενέθλιο τόπο τους\n06/12/2021 | 06:59\nΗ τουρκάλα συγγραφέας, που ζει στο Λονδίνο και αποτελεί μαζί με τον Ορχάν Παμούκ τη «φωνή συνείδησης» απέναντι στην ερντογανική διακυβέρνηση, μιλάει για την πολιτική στην πατρίδα της, το μυθιστόρημά της για την Κωνσταντινούπολη και το νεότερο για έναν απαγορευμένο έρωτα Ελληνοκυπρίου και Τουρκοκύπριας.\nΗ συγγραφέας και αρθρογράφος των «ΝΕΩΝ» μιλάει για τον κόσμο που περικλείει το νεότερο μυθιστόρημά της «Σικελικό ειδύλλιο» και τους μικρούς πολιτισμικούς πολέμους των ηλεκτρονικών δικτύων\nΔ. Αναστασόπουλος: Καλώ τους δικηγόρους σε συστράτευση για να αποκτήσει ο Σύλλογος νέο ήθος, νέο ύφος\nΑναστασόπουλος: Οι δικηγόροι της Αθήνας δεν είναι ευχαριστημένοι. Αυτό καταδεικνύει, άλλωστε, ότι η συντριπτική πλειοψηφία αυτών είτε καταψήφισε την απερχόμενη διοίκηση είτε καθολικά από τις εκλογές κατά τον πρώτο γύρο των αρχαιρεσιών\nΓια κορονοπληθωρισμό που θα αποδυναμωθεί μιλά ο Φρ. Κουτεντάκης - Δεν βλέπει πιο σφιχτό δημοσιονομικό κορσέ\nΓια το κύμα του «κορoνο-πληθωρισμού», μιλά ο Φραγκίσκος Κουτεντάκης του Γραφείου Προϋπολογισμού της Βουλής, τονίζει ότι η οικονομική ανισότητα υπονομεύει την κοινωνική συνοχή και εκτιμά ότι το νέο ευρωπαϊκό δημοσιονομικό πλαίσιο δεν θα είναι πιο περιοριστικό από το προηγούμενο\nΗ Ελένη Πέτα και η Ηρώ εμφανίζονται μαζί, 20 χρόνια μετά την πρώτη τους συνεργασία, στο Σταυρό του Νότου\nΆποψη Τρύπες 7 λεπτά πριν\nΣυνεντεύξεις Γκολντάμερ: «Μόνο η πρόληψη θα σώσει την Ελλάδα από τις πυρκαγιές» 9 λεπτά πριν\nΆποψη Στον κάμπο της κρίσης, χωρίς πυξίδα 10 λεπτά πριν\nΚόμματα Ο ιδεολογικός ακήρυκτος πόλεμος στον ΣΥΡΙΖΑ 20 λεπτά πριν\nΟικονομία Πανδημία: Ανοσία... για τους γίγαντες της βιομηχανίας όπλων 20 λεπτά πριν\nΣυνεντεύξεις Τζέρεμι Κόρμπιν: «Τα Γλυπτά πρέπει να επιστραφούν στην Ελλάδα» 24 λεπτά πριν


Καρέκλα Γραφείου Iliana Πράσινο - Έπιπλα Κόκκκινος\nΚαρέκλα Γραφείου Iliana Πράσινο ποσότητα\nΚωδικός προϊόντος: 500-045 Κατηγορία: Καρέκλες Γραφείου\nΗ Iliana είναι μια καρέκλα γραφείου με όμορφο design, κατασκευασμένη από υλικά υψηλής αντοχής και ποιότητας. Το κάθισμα και η πλάτη της είναι επενδεδυμένα με mesh σε Πράσινο χρώμα και η βάση της είναι από ενισχυμένο πολυκαρβονικό. Επιπλέον διαθέτει αμορτισέρ ρύθμισης ύψους. Ιδανική για μαθητές και φοιτητές αφού το αναπαυτικό της κάθισμα διευκολύνει τις ώρες μελέτης και εργασίας.\nΔώστε πρώτος μία αξιολόγηση “Καρέκλα Γραφείου Iliana Πράσινο” Ακύρωση απάντησης


Γιορτές φαγητού από όλο τον κόσμο - AllYou.gr\nΈνα γευστικό ταξίδι όλο απόλαυση\nΣίγουρα δεν είναι λίγοι οι γονείς ή οι παππούδες και γιαγιάδες που όταν βλέπουν ένα παιδί να παίζει με το φαγητό του, σπεύδουν να του πούν πως αυτό που κάνει δεν είναι σωστό και θα έπρεπε να δείχνει περισσότερο σεβασμό, γιατί το φαγητό είναι κάτι το ιερό.\nΌμως είναι γέγονος ότι πολλές φορές το παιχνίδι και ο πειραματισμός με το φαγητό έχουν δημιουργήσει γαστρονομικά αριστουργήματα αλλά και έθιμα που προσφέρουν στους ανθρώπους όμορφες και διασκεδαστικές στιγμές.\nΜε τον τρόπο αυτό άλλωστε προέκυψαν πολλά φεστιβάλ και αρκετά εστιατόρια ανά τον κόσμο, όπου οι επισκέπτες «διασκεδάζουν» μέσω του φαγητού, είτε τρώγοντάς το σε περίεργες μορφές, είτε ακόμα και πετώντας το ο ένας στον άλλο.\nΤοματομαχίες σε όλη την πόλη\nΑλήθεια, πόσοι και πόσοι από εμάς στη παιδική μας ηλικία και σε οικογενειακά τραπέζια, δεν θέλαμε να σηκωθούμε και να παίξουμε με τα αδέρφια μας και τα ξαδέρφια μας, πετώντας φαγητό ο ένας στον άλλο; Μπορεί τότε να μην μας το επέτρεπαν, όμως τώρα μπορούμε να το κάνουμε χωρίς αναστολές στην πόλη Μπουνιόλ της Βαλένθια.\nΕκεί, εδώ και 75 χρόνια διεξάγεται το φεστιβάλ Λα Τοματίνα, όπου οι επισκέπτες επιδίδονται σε έναν ατελείωτο τοματοπόλεμο στους δρόμους της πόλης. Όλα ξεκίνησαν το 1945 όταν ένας κάτοικος της Μπουνιόλ, νευριασμένος από κάποιους νεαρούς, άρχισε να τους πετάει τομάτες που βρήκε πάνω στον πάγκο ενός μανάβικου. Οι νεαροί απάντησαν και το ίδιο επαναλήφθηκε και την επόμενη χρονιά. Έτσι το έθιμο δεν άργησε να καθιερωθεί δημιουργώντας μία από τις πιο γνωστές μάχες με φαγητά στον κόσμο.\nΣτις αρχές της δεκαετίας του 1950 είχε απαγορευτεί, αλλά ξεκίνησε ξανά το 1957 μετά από διαμαρτυρίες των κατοίκων. Η φήμη του εξαπλώθηκε σε όλη την Ισπανία και εν συνεχεία σε όλο τον κόσμο. Στις μέρες μας είναι τόσο καλά οργανωμένο, με πολλά μέτρα ασφαλείας, κανόνες αλλά και εκδηλώσεις για όλη την οικογένεια και τα παιδιά.\nΘα τραυματιζόσασταν για ένα κεφάλι τυρί;\nΣίγουρα έχετε δει πλάνα του συγκεκριμένου εθίμου στην τηλεόραση, με κάποιους τολμηρούς να τρέχουν με μεγάλη ταχύτητα σε μία απότομη κατηφόρα κυνηγώντας ένα κεφάλι τυρί.\nΗ πλαγιά αυτή ονομάζεται λόφος του Κούπερ και βρίσκεται στο χωριό Μπρόκγουορθ, στο Γκλοστερσάιρ της Αγγλίας. Οι συμμετέχοντες προσπαθούν να πιάσουν αυτό το κομμάτι τυρί, με την προσπάθεια των περισσοτέρων όμως να καταλήγει σε πολλές τούμπες ή ακόμη και τραυματισμούς.\nΟι θεατές της εκδήλωσης είναι χιλιάδες και προέρχονται από όλο τον κόσμο, με τον νικητή να παίρνει ως έπαθλο το τυρί. Έχουν υπάρξει νικητές από το Νεπάλ, την Αμερική και την Αυστραλία, ενώ πολυνίκης του διαγωνισμού είναι ο Άγγλος Κρις Άντερσον.\nΦεστιβάλ λάντσιον μητ στην Αμερική\nΤο τελευταίο φαγητό για το οποίο θα περίμενε κανείς να γίνει φεστιβάλ είναι το χοιρινό σε κονσέρβα. Κι όμως στη Μινεσότα των Ηνωμένων Πολιτειών το λάντσιον μητ, και πιο συγκεκριμένα το Spam, είναι εξαιρετικά αγαπητό.\nΑποτέλεσμα αυτής της αγάπης είναι το Spam Jam, ένα ετήσιο φεστιβάλ με επίκεντρο το Spam της τοπικής εταιρείας Hormel, το οποίο διεξάγεται στο Όστιν της Μινεσότα και διαρκεί μία εβδομάδα. Αρκετός χρόνος για τις χιλιάδες κόσμου που το επισκέπτονται να δοκιμάσουν όλα τα πιάτα των τοπικών εστιατορίων με κύριο συστατικό το Spam.\nΚάτι παρόμοιο συμβαίνει και στη Χονολουλού της Χαβάης, στην περιοχή Γουακίκι. Τουλάχιστον 20.000 επισκέπτες συγκεντρώνονται για να απολαύσουν Spam ατενίζοντας τον Ειρηνικό Ωκεανό.\nΠοντάρετε για να φάτε\nΠριν 5 χρόνια στο Λονδίνο και συγκεκριμένα στο εστιατόριο The Diner εφαρμόστηκε μία ιδιαίτερη ιδέα, που συνδύαζε τα τυχερά παιχνίδια με το φαγητό. Για να φάει κανείς έπρεπε να κερδίσει σε τυχερά παιχνίδια.\nΑντί για μάρκες, οι πελάτες πόνταραν τηγανιτές πατάτες σε γνωστά τυχερά παιχνίδια, όπως το μπλακτζάκ, η ρουλέτα και άλλα. Ανάλογα με τις επιδόσεις τους κέρδιζαν και τα αντίστοιχα πιάτα. Έτσι μία καλή στρατηγική μπλακτζάκ μπορεί να τους απέφερε μία ακριβή μπριζόλα ή ακόμη καλύτερα ένα ολοκληρωμένο πλούσιο γεύμα.\nΜπορεί να μην επαναλήφθηκε τα επόμενα χρόνια, όμως θα μπορούσε άνετα να πάρει τη μορφή φεστιβάλ. Φανταζόμαστε, πολλοί άνθρωποι ανά τον κόσμο θα ήθελαν να απολαύσουν τυχερά παιχνίδια και φαγητό ταυτόχρονα!\nΓλυπτική σε ραπανάκια\nΑν κάποιος ακούσει για σκαλίσματα πάνω σε λαχανικά, το μυαλό του θα πάει κατευθείαν στο Halloween και τις υπέροχες σκαλιστές κολοκύθες. Όμως δεν είναι το μοναδικό έθιμο με λαχανικά στον κόσμο. Στο Μεξικό σκαλίζουν ραπανάκια! Ναι καλά διαβάσατε, ραπανάκια!\nΣτις 23 Δεκεμβρίου κάθε έτους, στην πόλη Οαχάκα του Μεξικό διεξάγεται η «Νύχτα με τα ραπανάκια», ένα φεστιβάλ όπου διάφοροι καλλιτέχνες δημιουργούν δράκους, μεξικάνικες μπάντες και άλλα έργα τέχνης, πάνω σε ειδικά μεγαλωμένα ραπανάκια με απώτερο σκοπό τη νίκη στους διάφορους διαγωνισμούς που διοργανώνονται.\nΤο έθιμο ξεκίνησε όταν οι αγρότες της περιοχής άρχισαν να σκαλίζουν ραπανάκια για να τραβήξουν το ενδιαφέρον των πελατών κατά τη διάρκεια της χριστουγεννιάτικης αγοράς που στηνόταν στην κεντρική πλατεία της πόλης στις 23 Δεκεμβρίου.\nΚαι για το τέλος, σε ποιον δεν αρέσουν οι πατάτες;\nΣτη Μινεσότα όπως είδαμε παραπάνω τρελαίνονται για το Spam, όμως αυτό δεν είναι το μοναδικό «ταπεινό» φαγητό που αγαπάνε. Οι πατάτες έχουν επίσης μία ιδιαίτερη θέση στην καρδιά τους. Τόσο ιδιαίτερη που κάθε Αύγουστο διοργανώνουν το φεστιβάλ Potato Days στην πόλη Μπάρνσβιλ.\nΜπορεί να πιστεύουμε πως γνωρίζουμε όλους τους συνήθεις τρόπους να χρησιμοποιήσουμε τις πατάτες, όμως πιθανότατα δεν έχουμε φτάσει στο σημείο των συμμετεχόντων του φεστιβάλ που τρώνε ντόνατς και λουκάνικα πατάτας, ενώ υπάρχουν ακόμα και event όπου οι επισκέπτες μπορούν να παλέψουν μέσα σε πουρέ πατάτας.\nΟι διήμερες εκδηλώσεις περιλαμβάνουν αγώνες με αυτοκίνητα αντίκες, μουσική, δραστηριότητες για τα παιδιά και φυσικά πάρα πολύ φαγητό με βάση την πατάτα. Δεν είναι τυχαίο που δεκάδες χιλιάδες άνθρωποι επισκέπτονται αυτό το φεστιβάλ κάθε χρόνο, αποδεικνύοντας ότι η πατάτα είναι αγαπητή σε όλα τα μήκη και τα πλάτη της γης.


”Kate-effect” | Newsfilter\nHome Ψυχαγωγία Μόδα ”Kate-effect”\nH δούκισσα του Κέιμπριτζ, Κate, απασχολεί τα media σε κάθε της εμφάνιση, η οποία στιλιστικά είναι πάντα αψεγάδιαστη. Έτσι αφιερώνω το άρθρο αυτό στις εμφανίσεις της οι οποίες πάντα αποπνέουν άποψη, στιλ, γοητεία αλλά δεν είναι και προκλητικές. H δούκισσα επιλέγει να τονίζει ένα μόνο χαρακτηριστικό κάθε φορά χωρίς να κάνει υπερβολές και πάντα προσπαθεί να ταιριάζει το ντύσιμο της με την περίσταση. Άλλοτε εστιάζει στο χτένισμα, το φόρεμα, τα παπούτσια ή το μακιγιάζ. Φυσικά το τελευταίο επιθυμεί να είναι ελαφρύ, σχεδόν natural γιατί ως γνωστόν μία κυρία τέτοιου επιπέδου στοχεύει στην ανάδειξη της φυσικής ομορφιάς.\nΉδη από τον γάμο της με τον πρίγκηπα Ουίλιαμ έγινε λόγος για το εντυπωσιακό νυφικό της και από τότε η φήμη της όλο αυξάνεται δημιουργώντας και το φαινόμενο ”Kate-effect”. To στυλ της έχει εμπνεύσει πολλές κυρίες και σε αρκετά outfits επιλέγει κομμάτια οικονομικά και ταυτόχρονα κομψά αποδεικνύοντας πόσο κατανοεί την καθημερινότητα των υπηκόων της.\nΤέλος οι πολλές ομοιότητες με την αείμνηστη πριγκίπισσα Νταϊάνα, είναι ένα ακόμη προτέρημα της που την κάνει ακόμη πιο αγαπητή και προσιτή.\nΠαρακάτω ακολουθούν κάποιες εμφανίσεις της:


ΠΑΝΑΘΗΝΑΪΚΟΣ ΟΠΑΠ: «Ντόπες» της Θύρας 13 ενόψει Φενέρμπαχτσε | SportDay.gr\n06 Οκτωβρίου 2021 20:19\n«Ντόπες» στην ομάδα ενόψει Φενέρμπαχτσε\nΜήνυμα στήριξης από τους οργανωμένους\nΑντιπροσωπεία οπαδών του Παναθηναϊκού της Θύρας 13 βρέθηκε στη σημερινή απογευματινή προπόνηση της ομαδας. Εξέφρασαν τη στήριξή τους στο τμήμα μπάσκετ πριν τη μεγάλη μάχη με τη Φενέρ και ενόψει όλης της χρονιάς.\n«Είμαστε δίπλα σας, ξέρουμε πως το ξεκίνημα δεν ήταν καλό αλλά μη σας νοιάζει. Είμαστε δίπλα σας και σας στηρίζουμε. Μη φοβάστε τίποτα. Παίξτε σαν Παναθηναϊκός. Ο κόσμος του Παναθηναϊκού είναι και θα παραμείνει δίπλα σας», ανέφεραν ανάμεσα στα άλλα στην ομάδα.\nΣτον Δημήτρη Πρίφτη είπαν μεταξύ αλλων:\n«Κόουτς σε εκτιμούμε απεριόριστα. Μείνε για πολλά χρόνια μαζί μας. Σε στηρίζουμε και χαιρόμαστε που είσαι στην ομάδα. Να μην σκέφτεστε ότι ξεκίνησε άσχημα η χρονιά. Η Θύρα 13 θα είναι δίπλα σας».\nΟ κόουτς Πρίφτης τους απάντησε:\n«Σας ευχαριστω πολύ. Είναι πάρα πολύ σημαντικό ότι σας έχουμε δίπλα μας. Θυμάμαι από το 2014 όταν και ήσασταν στο πλευρό μας και τότε σε μια δύσκολη στιγμή. Μου έχει μείνει χαραγμένο στη μνήμη μας. Σας ευχαριστούμε από καρδιάς. Θα κάνουμε τα πάντα για να τιμήσουμε τον Παναθηναικο».\nΟ αρχηγός Ιωάννης Παπαπέτρου τόνισε:\n«Θα δώσουμε τα πάντα πάνω στο παρκέ. Ξέρουμε σε ποια ομάδα είμαστε, ξέρουμε ποιοι είστε και πόσο μας βοηθάτε, θα κάνουμε τα πάντα για τον Παναθηναϊκό».


Στην ενορία!: Toυ Μητροπολίτου Καστορίας κ.κ Σεραφείμ\nToυ Μητροπολίτου Καστορίας κ.κ Σεραφείμ\nΟσία Σοφία η ασκήτρια της Κλεισούρας40 χρόνια από την οσία κοίμησή της\nΑδελφοί μου αγαπητοί, Χριστός ανέστη!\nΗ σημερινή Κυριακή, η τρίτη του Ιερού Πεντηκοσταρίου, στην γλώσσα της Εκκλησίας μας ονομάζεται Κυριακή των Μυροφόρων. Τιμώνται, δηλαδή, από την Αγία μας Εκκλησία τα πρόσωπα των Αγίων Μυροφόρων, ανδρών και γυναικών, που κατέβασαν από το Ξύλο του Σταυρού το σώμα του Κυρίου μας Ιησού Χριστού και το ενταφίασαν στο κενό μνημείο, αλλά και Τού προσέφεραν συγχρόνως την «μια των σαββάτων» μύρα και δάκρυα.\nΈτσι σήμερα, φέρνουμε στην λειτουργική μας μνήμη τον απ' Αριμαθαίας Ιωσήφ, ευσχήμονα βουλευτή, καθώς επίσης και τον νυχτερινό μαθητή του Χριστού, τον Νικόδημο.\nΓια το πρόσωπο του Ιωσήφ, ο οποίος ήταν μέλος του ιουδαϊκού συνεδρίου, ο μεγαλύτερος έπαινός του βρίσκεται στη λέξη «τόλμη».\nΔιέθετε τέτοια τόλμη, ώστε να ζητήσει από τον Πιλάτο να ενταφιάσει το σώμα, όχι απλώς ενός καταδικασμένου, αλλά και «μισητού» από την εβραϊκή και ρωμαϊκή εξουσία της εποχής εκείνης.\nΓράφει γι' αυτήν την τόλμη ο Άγιος Θεόληπτος Φιλαδελφείας: «Ποιός λοιπόν δεν θα θαυμάσει τον σεμνό Ιωσήφ, ο οποίος με το να προτιμήσει την ευσέβεια και την αγάπη του προς τον Χριστό, παρέβλεψε τους φόβους και πήγε στον Πιλάτο και ζήτησε το σώμα του Κυρίου; Δεν έσβησε την πίστη του το βουλευτικό αξίωμά του. Δεν τον εμπόδισε ο πλούτος του, ούτε έγινε κώλυμα ο φόβος της σωματικής κοπώσεως ... Δεν τον φόβισε η εναντίον του Χριστού έχθρα των Ιουδαίων, αλλά τόλμησε και ζήτησε και πήρε και απαίτησε να ταφεί ο Κύριος».\nΚαί συνεχίζει ο Άγιος Θεόληπτος τους χαρακτηρισμούς του για το πρόσωπο του Ιωσήφ : «Επαινώ την πίστη σου Ιωσήφ. Υποκλίνομαι με σεβασμό στο έργο σου. Ελεεινολογώ τους ανθρώπους εκείνους που αγαπούν τους φίλους τους τον καιρό της ευημερίας τους...ενώ τους αποστρέφονται και τους αποφεύγουν τον καιρό της δυστυχίας».\nΜαζί με τον Νικόδημο τιμώνται και τα πρόσωπα των Αγίων Μυροφόρων γυναικών. Τα πρόσωπα αυτά, όπως η Μαρία η του Κλωπά, η Σαλώμη και η πλέον συκοφαντημένη Μαρία η Μαγδαληνή, καθώς και η «άλλη Μαρία», την οποία μνημονεύουν οι Ιεροί Ευαγγελιστές και η οποία είναι η Θεοτόκος όπως ερμηνεύει ο Άγιος Γρηγόριος ο Παλαμάς, δεν υπολόγισαν ούτε την έχθρα του λαού, ούτε την παρουσία των στρατιωτών που φρουρούσαν τον τάφο, ούτε και τα προβλήματα ή τις δυσκολίες της νύχτας. Έκαναν μία πραγματική έξοδο από τον εαυτό τους, προκειμένου να φτάσουν «λίαν πρωί της μιάς των σαββάτων» για να αλείψουν με μύρα και δάκρυα το σώμα του Χριστού.\nΣτα πρόσωπά τους τιμάται η χριστιανική αναρχία, που είναι η πιο υγιής έκφραση της αγάπης προς τον Θεό. Αυτή η χριστιανική αναρχία δεν εκδηλώνεται με βόμβες που καταστρέφουν, αλλά με αγάπη, ιλαρότητα, πραότητα, μύρα και δάκρυα που οικοδομούν1.\nΈτσι, αυτές οι γυναίκες αξιώθηκαν της υψίστης τιμής να δούν πρώτες τον αναστάντα Κύριο και πρώτες να ακούσουν από το στόμα Του το «Χαίρετε!» Και αυτά τα πρόσωπα δεν έλειψαν ποτέ από την Εκκλησία μας. Είναι οι ευλογημένες υπάρξεις που έζησαν μέσα στην αφάνεια και έγιναν σκεύη εκλογής του Θεού2. Ένα τέτοιο σκεύος της εκλογής του Θεού είναι και η Οσία Σοφία, η ασκήτρια της Κλεισούρας, την οποία ονομάσαμε «μία σύγχρονη μυροφόρος».\nΠρώτον. Μυροφόρος, αφού έγινε αιχμάλωτη της αγάπης του Θεού και ολόκληρη η ζωή της ήταν μία προσφορά από μύρα και δάκρυα για το πρόσωπο του Χριστού, τον οποίο συναντούσε στην καθημερινότητα στο πρόσωπο του άλλου, του συνανθρώπου. Όπως οι Μυροφόρες διακόνησαν τον Χριστό στην επίγεια πορεία Του, «εκ των υπαρχόντων αυτών», έτσι και αυτή «ως μηδέν έχουσα» στην ζωή της, αλλά «τα πάντα κατέχουσα», κατά τον Απόστολο Παύλο, όχι από το περίσσευμα, αλλά από το υστέρημα, στάθηκε με ανδρείο λογισμό διακονώντας τον Χριστό και τον άνθρωπο.\nΔεύτερον. Μυροφόρος η Οσία Σοφία, διότι κράτησε την σταυρωμένη ζωή του Χριστού. Έφερε στους ώμους της, ως σταυροφόρος, τον Σταυρό του Χριστού, γενναία και αγόγγυστα, με καύχηση και με θυσιαστική αγάπη, ακολουθώντας πιστά τις εντολές Του.\nΤρίτον. Όπως οι Μυροφόρες διέθεταν ηρωισμό και ανδρεία, έτσι και αυτή, στολισμένη με την απλότητα, δεν έλειπε από την ζωή της, ούτε η σύνεση, ούτε η τόλμη και η αγάπη. Είχε σαν μόνιμο σύντροφο στην ζωή της την φτώχεια, την εξουδένωση των ανθρώπων, τα πικρόχολα σχόλια, τις διώξεις και τις συκοφαντίες. Πέθαινε καθημερινά για τον Χριστό, ζούσε έντονα την παρουσία της Παναγίας, δεχόταν την παρηγορία των Αγίων.\nΑυτήν την Αγία, σαν μία μεγάλη ευλογία μας την χάρισε ο Θεός σε όλη την ορθόδοξη Εκκλησία Του, σε όλα τα μήκη και τα πλάτη της γης, μα πολύ περισσότερο στην ακριτική και γραφική Καστοριά, σαν έναν πολύτιμο θησαυρό.\nΕδώ βρίσκεται το Μοναστήρι, στην μαρτυρική Κλεισούρα, στο οποίο ασκήθηκε σαρανταοκτώ ολόκληρα χρόνια. Εδώ, το ασκητήριό της, στο οποίο ανέπαυε το πολύπαθο σαρκίο της. Εδώ, ο Ναός, στον οποίο άναβε καθημερινά τις κανδήλες. Εδώ, η Εικόνα της Παναγίας, την οποία τιμητικά προσκυνούσε. Εδώ, οι εμφανίσεις του Χριστού, της Παναγίας και των Αγίων. Εδώ, τα δάκρυα και οι αμέτρητες γονυκλισίες. Εδώ, ο τάφος της και, μαζί με όλα αυτά, τα χαριτόβρυτα λείψανά της, με την ευωδία που εκπέμπουν καθημερινά. Γι' αυτό και ο τόπος αυτός της Μονής είναι άγιος, γιατί αγιάστηκε με τις εμφανίσεις της Παναγίας και την άσκηση της Οσίας Σοφίας.\nΗ παρουσία της; Ολοζώντανη, τόσο στον χώρο του Μοναστηριού της, όσο και σε αυτούς που ζητούν την πρεσβεία και την μεσιτεία της στον Θρόνο του Θεού. Αλλά και τα θαύματά της καθημερινά.\nΑδελφοί μου, με αυτήν την επικοινωνία μαζί σας σήμερα, Κυριακή των Μυροφόρων, θέλω για μία φορά ακόμη να μεταφέρω στην ευλαβική σας σκέψη την αγία ζωή και τα ασκητικά καλέσματα της Αγίας Σοφίας, αυτής της σύγχρονης μυροφόρου.\nΘέλω ακόμη να σας προσκαλέσω και να σας παρακαλέσω θερμά να συμμετάσχετε στις εόρτιες εκδηλώσεις που θα γίνουν αύριο το βράδυ στο Μοναστήρι της στην Κλεισούρα, με την ευκαιρία της μνήμης της και μάλιστα εφέτος, με την συμπλήρωση 40 ετών από της οσίας κοιμήσεώς της.\nΣτις δύσκολες ημέρες που διερχόμαστε και με τις ασθένειες που μαστίζουν τους αδελφούς μας, χρειάζεται να ακουμπήσουμε στον τάφο της Αγίας και να πάρουμε δύναμη και κουράγιο για να συνεχίσουμε την πορεία μας. Πορεία προς τον Ουρανό. Στόχο προς την αιώνια πατρίδα.\nΗ Οσία Σοφία ας μας ποδηγετήσει με την αγία της ζωή, ώστε και εμείς να απολαύσουμε τα αγαθά τα οποία έχει ετοιμάσει ο Θεός «τοις αγαπώσιν Αυτόν».\n1 Μητροπολίτου Ναυπάκτου και Αγίου Βλασίου, Όσοι πιστοί, σελ. 125.\n2 Πραξ. 9,15.\nΑναρτήθηκε από Σπύρος Καραταΐδης στις 9:18 μ.μ.


Η επιλογή της μοναξιάς και της φτώχειας | Η ΚΑΘΗΜΕΡΙΝΗ\nΥπάρχει ένας επικίνδυνος και όχι τυχαίος συνδυασμός. Η χώρα υποχωρεί ολοένα και περισσότερο σε σημασία και κύρος στη διεθνή σκηνή. Γίνεται, η χώρα, ένας παράγων που γεννά πρόβλημα χωρίς να προτείνει λύσεις, την ίδια στιγμή που καλλιεργείται εντέχνως ο ενδημικός αντιευρωπαϊσμός. Κύκλους αντιευρωπαϊσμού έχει ζήσει η Ελλάδα πολλές φορές, πάντα συνδεδεμένους με αστοχίες της εθνικής πολιτικής, που μεταφράζονται σε εξωγενείς πιέσεις προς τη χώρα.\nΟ νέος αντιευρωπαϊσμός που καλλιεργεί η κυβέρνηση, είτε γιατί αυτό εξυπηρετεί τις επιδιώξεις της είτε γιατί δεν ξέρει να κάνει κάτι άλλο, κερδίζει έδαφος. Είναι σαφές ότι ο ευρωσκεπτικισμός είναι διάχυτος σε όλα τα ευρωπαϊκά κράτη και δεν υπάρχει αμφιβολία ότι η Ευρώπη περνάει σε άλλη εποχή. Αλλο, όμως, ο ευρωσκεπτικισμός, που ούτως ή άλλως εκφράζεται με πολλούς ιδεολογικούς βραχίονες, και άλλο ο ιδεοληπτικός αντιευρωπαϊσμός που εσκεμμένα προκαλεί σύγχυση και αποπροσανατολισμό στην κοινωνία.\nΣτην παγίδα του αντιευρωπαϊσμού, που διευρύνεται σε χωρητικότητα λόγω των ποικίλων ερμηνειών για το προσφυγικό και μεταναστευτικό ζήτημα, εισρέουν ψηφοφόροι διαφόρων πολιτικών θέσεων και ιδεολογικών καταβολών, εξυπηρετώντας, ακουσίως, το κλίμα που καλλιεργεί η κυβέρνηση. Η αμυντική και εσωστρεφής στάση, χωρίς τις ρωγμές που οφείλει να προκαλέσει η ελάχιστη, έστω, αυτοκριτική, εκφράζεται και πάλι (όπως και στον 19ο και 20ό αιώνα) με τη γνωστή συμπλεγματική τακτική της «εθνικής ιδιαιτερότητας».\nΗ Ελλάδα εμφανίζεται στο εκλογικό σώμα ως οιωνεί θύμα με ψευδοπατριωτική περηφάνια. Αυτό το τόσο γνώριμο και πάντα καταστροφικό πλέγμα συμπεριφορών καλύπτεται από δήθεν ηρωικές πρωτοβουλίες στη διεθνή σκηνή, οι οποίες, τις περισσότερες φορές, επιβεβαιώνουν και επιτείνουν τη δεινή θέση της χώρας.\nΚαι η δεινή θέση της χώρας χειροτερεύει όχι μόνο από την ανικανότητα και ανεπάρκεια σε διπλωματικές γνώσεις, αλλά και από την αυξανόμενη πίεση της κοινωνίας μέσα από την παρατεινόμενη τροχιά προς την περαιτέρω οικονομική δουλεία. Οι Ελληνες γίνονται φτωχότεροι, τελούντες σε σύγχυση, με μια κυβέρνηση που δείχνει να επιζητεί ακριβώς αυτό.\nΓιατί, πέρα από τους αριθμούς που αποκαλύπτουν πολλά, υπάρχει και η ιδεολογική και αισθητική «δικαίωση» της φτώχειας ως νέας πραγματικότητας.\nTο Mέγαρο Mουσικής Aθηνών είναι μία πραγματικότητα και μία επιλογή των Eλλήνων και ξένων που πήγαιναν στα 25 χρόνια λειτουργίας του\n49 χρόνια πρίν… 26-II-1967


Μυωπία, πρεσβυωπία και άλλες προϋποθέσεις - Forum για Θητεία και Στρατό - Σελ. 10\nΜέλος από: 07/Απριλίου/2016\nΠαράθεση Απάντηση Αποστολή: 11/Απριλίου/2016 ώρα 13:04\nΘέλω να πω πως η προτινόμενη ηλικία είναι 19-20 όμως στις σχολές όλοι μπαίνουν 18. Συνεπώς αρκέτοι είναι αυτοί που κόβονται.\nΠαράθεση Απάντηση Αποστολή: 11/Απριλίου/2016 ώρα 13:12\nΤι εννοεις μπορουν ολοι να κανουν; Ξερεις το κοστος της διαδικασιας;\nΠαράθεση Απάντηση Αποστολή: 11/Απριλίου/2016 ώρα 17:25\nΓια να κάνει κάποιος laser πρέπει πρώτον να είναι άνω των 18 και να έχει σταθερή μυωπία για τουλάχιστον 2 χρόνια, έπειτα μπαίνει στην διαδικασία τις προ εγχειρητικής εξέτασης και αν το μάτι δέχεται την εγχείρηση τότε θα την κάνει, δεν είναι τόσο εύκολα τα πράγματα όπως τα περιγράφεις και συνήθως η μυωπία αργεί να σταθεροποιηθεί και αυτό γίνεται συνήθως μετά τα 22-23.\nΓενικά όχι δεν κόβονται πολλά άτομα στην μυωπία υπάρχουν και σχολές που δέχονται και άτομα με 4 και με 5 μυωπία.\nΠαράθεση Απάντηση Αποστολή: 11/Απριλίου/2016 ώρα 21:12\nΤα όρια υπάρχουν σε κάποιες σχολές για ευνόητους λόγους π. Χ όταν κάνεις χειρουργείο στο μάτι εκεί που πέρασε το laser υπάρχει ενα μικρό σκισιματάκι πάνω στο μάτο που ο κάθε οφθαλμίατρος μπορεί να το αντιληφθεί ότι έχεις κάνει laser. Οταν εσύ στην ΣΙ μπαίνεις μετά σε μαχητικό που κατά την απογείωση ασκούνται στο σώμα σου 4G δεν μπορείς να είσαι με το χειρουργημένο μάτι γιατί τότε η πίεση το επιβαρύνει έντονα και μπορεί να πάθεις αποκόλληση ματιού\nΠαράθεση Απάντηση Αποστολή: 11/Απριλίου/2016 ώρα 21:33\nΝαι αλλά μετά από 2-3 χρόνια επουλώνεται πλήρως. Βέβαια θα μου πείτε μέχρι τότε... όπου σε αυτό συμφωνώ\nΠαράθεση Απάντηση Αποστολή: 11/Απριλίου/2016 ώρα 21:59\nMΕ το που βγείς απο Σχολή Ικάρων πετάς μαχητικό ήδη μέσα στην σχολή 2ο έτος νομίζω πετάς αεροπλάνο δοκιμων με έλικα. Επίσης θέλεις πολύ καλή όραση γιατί καθημερινά έρχεσαι σε επαφή με τουρκικά μαχητικά λόγο αναχαιτίσεων εκεί θέλει προσοχή.\nΠαράθεση Απάντηση Αποστολή: 12/Απριλίου/2016 ώρα 00:10\nΝαι... έχεις δίκιο. Και από ότι ενημερώθηκα μετά από 3-4 χρόνια δεν ενιχνεύεται το laser αλλά είναι κάπως αργά. Ευχαριστώ πολύ!\nΠαράθεση Ελλας ΣΣΕ\nΠαράθεση Απάντηση Αποστολή: 13/Απριλίου/2016 ώρα 13:16\nΕγω προσωπικα θελω ΣΣΕ οπλα. το οριο μυωπιας ειναι 4.5 . ειμαι α λυκειου και εχω γυρω στο 3.25. φοβαμαι ομως οτι με το διαβασμα θα ανεβει. θα μπορεσω να κανω λειζερ σε δυο χρονια η δν γινεται επειδη θα ειμαι κατω των 18; ευχαριστω εκ των προτερων.\nΠαράθεση Απάντηση Αποστολή: 13/Απριλίου/2016 ώρα 13:32\nΓεια σου φίλε. Επιδή το έψαξα το θέμα κάπως καταρχάς να ξεκαθαρίσουμε κάτι για την μυωπία. Δεν εξαρτάται από το διάβασμα ή από το πόσο βλέπεις τηλεόραση όπως πιθανότατα να σου λένε οι μεγαλύτεροι. Και μάλιστα σε πολλές περιπτώσεις είναι και κληρονομική. Σου ανεβαίνει κυρίως το καλοκαίρι καθώς ψηλώνεις και αναπτύσεται το σώμα σου. Τα αγόρια κάνουν 1 "έκρηξη" ύψους γύρω στα 15 και σπάνια και 2η ενώ οι κόπελες μόνο μία και πολύ πιο νωρίς.\nΤότε θα σου ανέβει δυστυχώς πολύ πιθανόν και η μυωπία και θα το κάνει μέχρι τα 18-21 όπου θα σταθεροποιηθεί.Laser μπορείς να κάνεις όποτε το θελήσεις απλά δεν είναι σίγουρο ότι μπορείς να ξανακάνεις (να μην σου εξηγήσω τον ιατρικό λόγο). Οπότε αν κάνεις ακόμα και στα 18 και δεν έχεις ίδιο βαθμό για τουλάχιστον 1 χρόνο, δεν συνιστάται για τον εξής πρακτικό λόγο ότι μπορεί να σου ξανά ανέβει χωρίς να δύνασαι να ξανακάνεις την επέμβαση.\nΆμα κάνεις την επέμβαση η μυωπία θα σου μηδενιστεί ή σπανίως να έχεις 0.25 και μετά αφου θα σου έχει σταθεροποιηθεί μπορεί σπανίως να ανέβει για 0.25 ακόμα (αλλά πάρα πολύ σπάνια). Μπορείς να μπεις σε όποια σχολή θες εκτός από Ιπτάμενος στη Σ. Ι. Καθώς εκεί για να μην ανιχνευθεί η επέμβαση θα πρέπει να περάσουν απο 3-5 χρόνια.\nΠαράθεση Απάντηση Αποστολή: 13/Απριλίου/2016 ώρα 17:31\nΠροϋπόθεση για να κάνεις επέμβαση laser είναι να έχεις χοντρό κερατοειδή, διαφορετικά δεν σου επιτρέπουν να κάνεις.\nΠαράθεση Απάντηση Αποστολή: 13/Απριλίου/2016 ώρα 18:16\nΙσχύει αυτό και αυτός είναι ο λόγος που δεν γίνεται μερικές φορές σε κάποιους να κάνουν ξανά επέμβαση laser.\nΠαράθεση Απάντηση Αποστολή: 25/Σεπτεμβρίου/2016 ώρα 10:23\nΓεια σας δίνω πανελληνιες του χρονου και ενδιαφερομαι για τη ΣΜΑ αλλά έχω 2 βαθμούς μυωπία στο δεξια μάτι και 2.5 στο αριστερό θα ήθελα να ρωτησω υπάρχει πρόβλημα με την εισαγωγή μου στη σχολή ;\nΠαράθεση Απάντηση Αποστολή: 25/Σεπτεμβρίου/2016 ώρα 10:47\nΔεν εχεις καποιο προβλημα για το τμημα των μηχανικων καθως το οριο ειναι 4.5 βαθμοι.. Αρα εισαι ενταξει. αν θες και ιπταμενους ομως τοτε πρεπει να μην εχεις καθολου μυωπια\nΠαράθεση Απάντηση Αποστολή: 26/Σεπτεμβρίου/2016 ώρα 02:21\nΠαράθεση Απάντηση Αποστολή: 15/Οκτωβρίου/2016 ώρα 12:41\nΓεια σας! Είμαι μαθήτρια 3ης λυκείου και ενδιαφέρομαι για ΣΤΥΑ ή ΣΜΑ αλλά έχω μυωπία πάνω από το όριο (πάνω από 5). Το laser είναι λύση; Δεν θέλω ικάρων ιπτάμενοι οπότε αν μου επιτραπεί από οφθαλμίατρο να κάνω laser και μπω στη σχολή θα έχω πρόβλημα όταν ανιχνευτεί; Βέβαια ξέρω πως μπαίνουν άτομα και με μυωπία πάνω από το όριο. Τι να κάνω;


EUROLEAGUE POWER RANKINGS (3) – Hoopfellas\nAπό Jim Conway στις 18 Δεκεμβρίου 2012\n– BARCELONA (9-1, LAST 5: 4-1): Παραμένει στη κορυφή όντας σοβαρή, μετρημένη και κυρίως καλά δουλεμένη. Η ολοκληρωτική στροφή στο σετ μπάσκετ δημιούργησε αμφιβολίες αλλά στο μισό γήπεδο μια τέτοια ομάδα μπορεί να πάρει το πάνω χέρι πλεονεκτώντας με το υψηλό επίπεδο των αυτοματισμών της. Πολύ ποστ παιχνίδι, κλειδί εδώ ο Τόμιτς που είναι εξαιρετικός και κυρίως η καλύτερη άμυνα της διοργάνωσης που αποτελεί το μεγάλο της όπλο (ειδικά ο τρόπος που προστατεύουν το ζωγραφιστό τους), με τους Σάδα-Μάικλ να κάνουν θραύση. Και πάλι θέλω να την δω «με άγχος», θα αποτελέσει το πραγματικό της τεστ. Για αυτό και ο Πασκουάλ θέλει τώρα να έχει «καλά» τον Ναβάρο..\n– CAJA LABORAL (4-6, LAST 5: 3-2): Ομάδα από άλλο ανέκδοτο.. Γύρισε μια χαμένη κατάσταση καθώς με τον τρόπο που έπαιζε προ Τάμπακ δεν είχε τύχη. Αποδείχθηκε τελικά, όχι ότι ο Κροάτης είναι ο ..Πατ Ράιλι, πως χρειαζόταν μια «καινούργια φωνή» στον πάγκο να ηγηθεί ώστε να ξεμπουκώσει. Η ανατροπή στο ματς με το Μιλάνο άλλαξε όλη την ψυχολογία. Ακούγεται ότι θα ενισχυθεί με τον Κούκ στο πόιντ, παίκτη που θα της δώσει ποιότητα στο κομμάτι «επιλογές»και θα βελτιώσει την άμυνα της στο μπακόρτ. Η Κάχα έχει σφυγμό..\n– PARTIZAN(2-8, LAST 5: 2-3): Τέρμα τα θαύματα.. H Παρτίζαν πήρε μπρος αργά και αυτή τη φορά δεν πρόλαβε το τρένο σε όμιλο ο οποίος ήταν βατός. Ο Βουγιόσεβιτς παρουσίασε τη γνωστή του συνταγή, με τις “big lineups” και το αργό του τέμπο αλλά τελικά ηττήθηκε στο νήμα. Έκλεψε την παράσταση ο Ουέστερμαν, καλός και ο Μπέρτανς με –φυσικά- τους Λούσιτς-Μιλοσάβλιεβιτς. Κόστισε πολύ η επιμονή στον Τόμας ο οποίος δεν προσέφερε τίποτα. Έχει «βάση» και έναν κορμό παικτών ώστε να χτίσει για του χρόνου, αυτό είναι σίγουρο..\n21. UNION OLIMPIJA: (3-7, LAST 5: 2-3): Οι Σλοβένοι ήταν πιο ανταγωνιστικοί στο δεύτερο γύρο και έδειξαν ότι έχουν μέλλον. Μπλάζιτς, Πρέπελιτς, ο κέρβερος Μπέηνς με τον Πέητζ ήταν η πραμάτεια την οποία διαφήμισε στη βιτρίνα του ευρωπαϊκού μπάσκετ. Δυνατή ανάμνηση το φινάλε του ματς με την Κίμκι. Και του χρόνου να’μαστε καλά…\n– CEDEVITA (2-8, LAST 5: 1-4): Ειλικρινά θα ήθελα να δώ την Τσεντεβίτα με τον Μάλκοβιτς μέχρι τέλους.. Δεν ήταν άσχημες οι πιθανότητες της..